32002R1113
L 168/31
JURNALUL OFÍCIAL AL UNIUNII EUROPENE
REGULAMENTUL (CE) NR. 1113/2002 AL COMISIEI
din 26 iunie 2002
de modificare a Regulamentului (CE) nr. 1788/2001 de stabilire a normelor de aplicare a dispozițiilor privind certificatul de control pentru importurile din țări terțe în temeiul articolului 11 din Regulamentul (CEE) nr. 2092/91 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 473/2002 al Comisiei (2), în special articolul 11 alineatul (3) litera (b) și alineatul (4),
întrucât:
(1)
Regulamentul (CE) nr. 1788/2001 al Comisiei (3) instituie un nou certificat de control pentru produsele importate, care înlocuiește certificatul instituit prin Regulamentul (CEE) nr. 3457/92 al Comisiei (4) și prevede ca noul certificat să se aplice de la 1 iulie 2002 pentru produsele importate în conformitate cu procedurile prevăzute la articolul 11 alineatele (1) și (6) din Regulamentul (CEE) nr. 2092/91.
(2)
Cu toate acestea, pregătindu-se pentru 1 iulie 2002, mai multe state membre s-au confruntat cu dificultăți de ordin tehnic și incertitudini privind punerea în aplicare a Regulamentului (CE) nr. 1788/2001. Pentru asigurarea transparenței și pentru a evita confuziile, aceste probleme trebuie soluționate înainte de aplicarea noului certificat.
(3)
Este necesară, prin urmare, amânarea datei de la care se aplică noul certificat instituit prin Regulamentul (CE) nr. 1788/2001.
(4)
Măsurile prevăzute de prezentul regulament sunt conforme cu avizul Comitetului prevăzut la articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Regulamentul (CE) nr. 1788/2001 se modifică după cum urmează:
1.
La articolul 8, data de „1 iulie 2002” se înlocuiește cu „1 noiembrie 2002”.
2.
La articolul 9, data de „1 iulie 2002” se înlocuiește cu „1 noiembrie 2002”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iunie 2002.